**2. สรุปผลการดำเนินงานที่สำคัญในปีงบประมาณ พ.ศ. 2561**

**ยุทธศาสตร์ด้านการสร้างความสามารถในการแข่งขันของประเทศ**

**แผนงานบูรณาการส่งเสริมวิสาหกิจขนาดกลางและขนาดย่อม**

**กิจกรรม : บริการจดทะเบียนเครื่องจักรและพร้อมเข้าถึงแหล่งลงทุน**

**1. โครงการเร่งรัดการจดทะเบียนเครื่องจักรของวิสาหกิจขนาดกลางและขนาดย่อม**

**(งบประมาณ 13,069,900 บาท)**

**1.1 โครงการเร่งรัดการจดทะเบียนเครื่องจักรของวิสาหกิจขนาดกลางและขนาดย่อม**

วัตถุประสงค์

1. ส่งเสริมและสนับสนุนให้มีการจดทะเบียนเครื่องจักร ตาม พ.ร.บ.จดทะเบียนเครื่องจักร พ.ศ.2514 รวมถึงการประเมินราคาเครื่องจักร ให้ผู้ประกอบการ เอสเอ็มอี เพื่อให้เครื่องจักรสามารถเป็นหลักทรัพย์ค้ำประกันการกู้เงินกับสถาบันการเงินได้

2. หาแนวทางในการส่งเสริมและสนับสนุนผู้ประกอบการ เอสเอ็มอี ให้สามารถเข้าถึงเงินทุนหมุนเวียนด้านเครื่องจักรได้

3. จัดให้มีการเผยแพร่ ให้ความรู้ และให้คำแนะนำในรายละเอียดเชิงลึกที่เกี่ยวกับความรู้ในการเข้าถึงทุนโดยใช้เครื่องจักรเป็นหลักประกันให้แก่ผู้ประกอบการ เอสเอ็มอี

4. เพื่อกระตุ้นเศรษฐกิจภาคอุตสาหกรรมในกลุ่มอุตสาหกรรม เอสเอ็มอี ตามแนวทางของรัฐบาล

5. เพื่อเพิ่มศักยภาพทางการแข่งขันให้กับกลุ่มอุตสาหกรรม เอสเอ็มอี โดยการปรับเปลี่ยนเครื่องจักรเพื่อเพิ่มประสิทธิภาพการผลิต ลดต้นทุนด้านพลังงาน ลดต้นทุนด้านสิ่งแวดล้อม รวมทั้งส่งเสริมให้มีการใช้นวัตกรรมในกลุ่มอุตสาหกรรม เอสเอ็มอี

6. เพื่อให้สถาบันการเงินผู้ให้สินเชื่อในการปรับเปลี่ยนเครื่องจักร มีหลักทรัพย์ค้ำประกันจากการจดทะเบียนเครื่องจักร

7. เพื่อให้ผู้ประกอบการมีโอกาสในการขอรับการส่งเสริมการลงทุนจาก BOI

เป้าหมาย

กิจกรรมที่ 1 : กิจกรรมแปลงเครื่องจักรเป็นทุน

ผู้ประกอบการ เอสเอ็มอี ขอจดทะเบียนกรรมสิทธิ์เครื่องจักรกับกรมโรงงานอุตสาหกรรม จำนวน 500 ราย/ปี

/กิจกรรม ที่ 2 ...

กิจกรรมที่ 2 : กิจกรรมปรับเปลี่ยนเครื่องจักร

เครื่องจักรที่ได้รับการปรับเปลี่ยน ไม่น้อยกว่า 1,000 เครื่อง

ผลการดำเนินโครงการ

1. กิจกรรมแปลงเครื่องจักรเป็นทุน

1.1 การจดทะเบียนกรรมสิทธิ์เครื่องจักร โดยการตรวจสอบและจัดทำรายงานการตรวจสอบโดย

ผู้ตรวจสอบเครื่องจักรเอกชน

1.2 การประชุมสัมมนาเครือข่ายตามโครงการ 5 ครั้ง โดยมีผู้เข้าร่วมสัมมนาจำนวนรวมกัน จำนวน 300 คน

2. กิจกรรมปรับเปลี่ยนเครื่องจักร

2.1 ปรับปรุงหลักเกณฑ์การรับสมัครและการคัดเลือก ดำเนินการเชิญชวนองค์กรและประชาสัมพันธ์โครงการในรูปแบบของสื่อต่าง ๆ ที่เหมาะสมให้ครอบคลุมพื้นที่และภาคอุตสาหกรรมกลุ่มเป้าหมาย

2.2 รับสมัครผู้ประกอบการ SMEs ที่สนใจสมัครเข้าร่วมโครงการ โดยมีการประชาสัมพันธ์ผ่านช่องทางต่าง ๆ (ณ ปัจจุบันมีผู้สนใจเข้าร่วมโครงการ จำนวน 50 ราย)